*Za ostale upotrebe, v. Belo Polje.*

**Belo Polje** (alb. ***Bellopojë***) je naselje u opštini Peć na Kosovu. Atar naselja se nalazi na teritoriji katastarske opštine Belo Polje površine 2883 ha.

Istorija
--------

U turskom popisu iz 1485. godine u selu je zabeleženo ukupno 129 hrišćanskih obveznika, među kojima su poimence pomenuta dva pravoslavna popa i jedna kaluđerica udovica. 

U selu i njegovoj neposrednoj okolini postoje ostaci triju crkava. Prva je Crkva Vavedenja presvete Bogorodice, o kojoj nema nikakvih pisanih dokumenata. Jedini podatak koji vremenski određuje podizanje prvobitne crkve u 14. vek je pominjanje sela Belo Polje, u Povelji Stefana Dečanskog iz 1327. godine, kao i nadgrobna mermerna ploča sa uklesanim natpisom iz 14. veka naknadno ugrađena u pod crkve. Oko crkve se nalazi staro groblje sa nekoliko nadgrobnih spomenika u vidu kamenih krstova. Starija crkva je porušena u nekom od perioda turske okupacije. Nova crkva je podignuta 1868. godine, na temeljima starije crkve, angažovanjem dečanskog arhimandrita Kirila Andrejevića, a uz materijalnu pomoć tadašnje ruske carice Marije Aleksandrovne. U crkvi se nalazila i zbirka od 30 ikona, neproučenih i neobjavljenih, sa
natpisima na srpskoslovenskom i grčkom jeziku, a ima i natpisa na arabici i turskom jeziku.Ova crkva je 1964. godine registrovana kao spomenik kulture. Crkva je paljena 1999. godine, a 2013. su stručnjaci čistili njene freske.

Ostaci druge crkve, koja je verovatno bila posvećena Bogojavljenju, nalaze se iznad sela, na brdu zvanom Krst. Iznad sela su i ostaci pećine Careve stolice, za koju predanje kaže da je bila isposnica neke carice.

Mada je u ovom naselju bilo većinsko srpsko stanovništvo, sa oko 300 kuća i 1200 stanovnika, tokom 1999, većinsko stanovništvo je „napustilo" Belo Polje. Već 2003. godine organizovan je njihov nadgledani povratak, zašta su izgrađene 73 nove kuće, koje su zatim zapaljene od strane albanskih demonstranata u martovskom pogromu Srba 2004. Zapravo, u dva navrata su spaljeni celo selo, crkva i školski objekat. Za ovaj zadnji je planirano da se uredi i osposobi. Povratnici su pretežno starije osobe, njih oko 60,  odnosno sada u selu ima oko 20 srpskih porodica. U zadnjih par godina rođene su dve bebe, kojima se zajednica ponosi. Povratnici međutim i dalje žive u strahu i pod pretnjama.

Infrastruktura i organizacija
-----------------------------

Mesto ima dobru vezu sa gradom, električnu, vodovodnu i kanalizacionu mrežu. Postoji lekarska ambulanta i organizovane su lekarske posete jednom nedeljno. Ljudi pretežno žive od socijalne pomoći, penzija i manjim delom od poljoprivrede. Mnogi često putuju za Srbiju i nemaju stalan boravak u ovom naselju.Ovo prigradsko naselje Peći je na oko dva kilometra jugozapadno od grada.

Demografija
-----------

Naselje je do 1999. godine imalo 90% srpskog i crnogorskog stanovništva. 

Broj stanovnika na popisima:

* popis stanovništva 1948. godine: 588
* popis stanovništva 1953. godine: 672
* popis stanovništva 1961. godine: 883
* popis stanovništva 1971. godine: 1496
* popis stanovništva 1981. godine: 772
* popis stanovništva 1991. godine: 971

Izvori
------

1. ↑  Popis na Kosovu po nacionalnosti 2011..
2. 1 2  SPC: Crkva vavdenja presvete Bogorodice u Belom Polju Arhivirano 2012-07-12 na Wayback Machine-u, Pristupljeno 25. 1. 2013.
3. ↑  Spomenici kulture u Srbiji: Crkva Svete Bogorodice
4. ↑  Čišćenje živopisa u Crkvi Vavedenje Presvete Bogorodice („Politika", 11. avgust 2013)
5. 1 2 3  NVO "Syri i Vizionit: Strategija delovanja za srpsku zajednicu u Pećkoj opštini za 2009—2011, Peć, decembar 2008, Pristupljeno 25. 1. 2013.
6. 1 2  Vidovdan: Nezavisni pakao o suverenom košmaru, Miodrag Milojević[*mrtav link*], Pristupljeno 26. 1. 2013.
7. ↑  SPS: Nastavak nasilja na Kosovu i Metohijij, 23. 1. 2013. Arhivirano 2015-09-24 na Wayback Machine-u, Pristupljeno 25. 1. 2013.
8. ↑  Novosti: Ponovo pale srpske kuće!, 22. 1. 2013. Pristupljeno 25. 1. 2013.

| * p
* r
* u
Opština Peć |
| --- |
| Alagina Reka • Babiće • Barane • Belo Polje • Blagaje • Boge • Brežanik • Brestovik • Brolić • Bučane • Velika Jablanica • Veliki Štupelj • Vitomirica • Vragovac • Vranovac • Glavičica • Glođane • Goraždevac • Grabovac • Dobri Do • Drelje • Dubovo • Dubočak • Duganjive • Zagrmlje • Zahać • Zlopek • Jablanica • Jošanica • Klinčina • Kosurić • Kotradić • Košutane • Krstovac • Kruševac • Kućište • Labljane • Laz Belopać • Lipa • Lođa • Ložane • Lugađija • Ljevoša • Lješane • Ljubenić • Ljutoglava • Mala Jablanica • Mali Štupelj • Maljeviće • Milanovac • Nabrđe • Naklo • Nepolje • Novi Raušić • Novo Selo • Ozrim • Osoje • Pašino Selo • Pepiće • **Peć** • Pištane • Plavljane • Počešće • Radavac • Raušić • Rašić • Romune • Rosulje • Ruhot • Svrke • Siga • Trebović • Trstenik • Turjak • Ćuška • Hadžovići • Crni Vrh • Čelopek • Čungur • Škrelje |